ai4bharat/Pralekha huggingface dataset:
హోం మంత్రిత్వ శాఖ
కేంద్ర హోమ్ వ్యవహారాల మంత్రిత్వ శాఖకు అనుబంధంగా ఉన్న జాతీయ ప్రకృతి వైపరీత్యాల యాజమాన్య సంస్థ , భారత వాతావరణ శాఖ  సంయుక్తంగా "ఉరుములు మెరుపులతో కూడిన గాలివాన మరియు పిడుగులు" అనే అంశంపై నిర్వహించిన వెబినార్ ను హోమ్ మంత్రిత్వ శాఖ సహాయ మంత్రి శ్రీ నిత్యానంద రాయ్ ప్రారంభించారు.
"జలం - వాతావరణ ప్రమాదాల ముప్పు తగ్గింపు" పై జాతీయ ప్రకృతి వైపరీత్యాల యాజమాన్య సంస్థ , భారత వాతావరణ శాఖ సంయుక్తంగా వెబినార్ శ్రేణిని నిర్వహించింది. ఈ శ్రేణిలో భాగంగా ఉరుములు మెరుపులతో కూడిన గాలివాన మరియు పిడుగులు, కుంభవృష్టి మరియు వరదలు, తుపానులు మరియు ఉప్పెనవల్ల వచ్చే జలప్రళయం మరియు వాతావరణ మార్పులు మరియు తీవ్రమైన వాతావరణ ఘటనలు వంటి అంశాలపై నాలుగు వెబినార్ లను నిర్వహిస్తోంది. జలం - వాతావరణ ప్రమాదాల ముప్పు గురించి మెరుగైన అవగాహనతో పాటు మానవ సామర్ధ్యం పెంపు మరియు సమర్ధవంతమైన సహకార చర్యల ద్వారా ప్రకృతి వైపరీత్యాల నుంచి ముప్పును తగ్గించడానికి ప్రధానమంత్రి 10 అంశాల అజెండా అమలును వెబినార్ శ్రేణి ప్రోత్సహిస్తుంది. తద్వారా వైపరీత్యాల వల్ల బాధితులైన ప్రజా సమూహాలు మరియు పరిసరాల క్షమతను పెంచడం వాటి ఉద్దేశం.
కేంద్ర హోమ్ మంత్రిత్వ శాఖ సహాయ మంత్రి శ్రీ నిత్యానంద రాయ్ "ఉరుములు మెరుపులతో కూడిన గాలివాన మరియు పిడుగులు" అనే అంశంపై ఏర్పాటు చేసిన మొదటి వెబినార్ ను ప్రారంభించారు. జలం - వాతావరణ ప్రమాదాలవల్ల కలిగే ముప్పును తగ్గించడానికి కేంద్ర ప్రభుత్వ శాఖలు / సంస్థలు తీసుకున్న చర్యలను, ప్రధానంగా చేపట్టిన కార్యక్రమాలను గురించి శ్రీ రాయ్ తమ ప్రసంగంలో వివరించారు. ఈ విపత్తుల ప్రభావాన్ని, వాటివల్ల కలిగే నష్టాన్ని తగ్గించడానికి సమన్వయంతో స్వల్పకాలిక, దీర్ఘకాలిక చర్యలు తీసుకోవడంపై దృష్టి పెట్టాలని కూడా ఆయన ఉద్గాటించారు
ఈ వెబినార్ శ్రేణిలో ప్రసంగించిన ప్రముఖులలో ఎన్ డి ఎం ఎ సభ్య కార్యదర్శి శ్రీ జి వి వి శర్మ, భూ విజ్ఞాన మంత్రిత్వ శాఖ కార్యదర్శి డాక్టర్ రాజీవన్, ఎన్ డి ఎం ఎ అదనపు కార్యదర్శి డాక్టర్ వి. తిరుప్పుగళ్, ఎన్ ఐ డి ఎం ఎగ్జిక్యూటివ్ డైరెక్టర్ మేజర్ జనరల్ మనోజ్ కుమార్ బిందాల్, భారత వాతావరణ శాఖ డైరెక్టర్ జనరల్, డాక్టర్ మ్యుత్యుంజయ మహాపాత్ర, ఎన్ డి ఆర్ ఎఫ్ డైరెక్టర్ జనరల్ శ్రీ ఎస్ ఎన్ ప్రధాన్ మరియు ఎన్ ఐ డి ఎంలో జి ఎం ఆర్ డి విభాగం అధిపతి ప్రొఫెసర్ సూర్య ప్రకాశ్ ఉన్నారు. ఇంకా వెబినార్ లలో ప్రసంగించిన పేరొందిన వక్తలలో డైరెక్టర్ , సి డబ్ల్యు సి శ్రీ శరద్ చంద్ర , బొంబాయి ఐ ఐ టికి చెందిన ప్రొఫెసర్ కపిల్ గుప్తా, వాతావరణ శాస్త్రవేత్త డాక్టర్ ఆర్. కె. జనమని, భారత వాతావరణ శాఖలో జలవాతావరణ విభాగం అధిపతి శ్రీ బి.పి.యాదవ్, వాతావరణ శాస్త్రవేత్తలు డాక్టర్ డి. ఆర్ పట్టనేల్, డాక్టర్ సోమసేన్ రాయ్ మరియు సునీతా దేవి, ఇంకా ప్రపంచ బ్యాంకుకు చెందిన శ్రీ అనూప్ కారంత్ ఉన్నారు.
ఈ వెబినార్ శ్రేణికి సంబంధించిన కీలక విషయం ఏమిటంటే ప్రస్తుతం ఎదుర్కొంటున్న జల-వాతావరణ ఘటనల గురించి మన కేంద్ర సంస్థలు సరిగా అంచనా వేయగలుగుతున్నాయి. ఏ సమయంలో ఎక్కడ విపత్తుకు అవకాశం ఉందొ చెప్పగలుగుతున్నాయి. ముందు ముందు భారత వాతావరణ శాఖ , జాతీయ ప్రకృతి వైపరీత్యాల యాజమాన్య సంస్థ  తమ సామర్ధ్యాన్ని మరింత పెంచుకొని మరింత ఖచ్చితంగా జల-వాతావరణ విపత్తులను అంచనా వేయగలుగుతాయి. తద్వారా సంబంథిత భాగస్వామ్య పక్షాలకు, ప్రజా సమూహాలకు తగిన ముందు జాగ్రత్తలు, ఉపశమన చర్యలు తీసుకోవటానికి సహాయకారిగా ఉంటాయి.
మంత్రిమండలి
ఇరవై రెండవ "లా కమిషన్ ఆఫ్ ఇండియా" పదవీకాలాన్ని 2024 ఆగస్టు 31వ తేదీ వరకు పొడిగించేందుకు ఆమోదం తెలియజేసిన - కేంద్ర మంత్రివర్గం
ఇరవై రెండవ "లా కమిషన్ ఆఫ్ ఇండియా" పదవీకాలాన్ని 2024 ఆగస్టు, 31వ తేదీ వరకు పొడిగించేందుకు గౌరవనీయులైన ప్రధానమంత్రి శ్రీ నరేంద్ర మోదీ నేతృత్వంలోని కేంద్ర మంత్రివర్గం ఆమోదం తెలియజేసింది.
"లా కమిషన్ ఆఫ్ ఇండియా" అనేది చట్టబద్ధత లేని సంస్థ, ఇది ఎప్పటికప్పుడు భారత ప్రభుత్వంచే ఏర్పాటు చేయబడుతూ ఉంటుంది. ఈ కమిషన్ మొదటిసారి 1955లో ఏర్పాటైంది. ఆ తర్వాత, ఎప్పటికప్పుడు తిరిగి ఏర్పాటవుతూ ఉంది. ప్రస్తుత ఇరవై రెండవ "లా కమిషన్ ఆఫ్ ఇండియా" పదవీకాలం 2023 ఫిబ్రవరి, 20వ తేదీతో ముగుస్తుంది.
వివిధ లా కమిషన్లు దేశ చట్టాల ప్రగతిశీల అభివృద్ధికి, క్రోడీకరణకు ముఖ్యమైన సహకారాన్ని అందించగలిగాయి. ఆ విధంగా, లా కమిషన్ ఇప్పటివరకు 277 నివేదికలు సమర్పించింది.
- రెండవ లా కమిషన్ చైర్ పర్సన్, సభ్యులు ఇటీవలే కార్యాలయంలో చేరారు. అనేక పెండింగ్ ప్రాజెక్టులు పరిశీలించి నివేదిక కోసం చేపట్టిన పని పురోగతిలో ఉంది. అందువల్ల, ఇరవై రెండవ "లా కమిషన్" పదవీకాలం 2024 ఆగస్టు, 31వ తేదీ వరకు పొడిగించడం జరిగింది.
ఇది ఈ క్రింది విధంగా ఒకే రకమైన కూర్పును కలిగి ఉంటుంది:
- ఏ) పూర్తి కాలపు ఛైర్ పర్సన్;
- బి) నలుగురు పూర్తి కాలపు సభ్యులు ;
- సి) ఎక్స్-అఫీషియో సభ్యుడిగా న్యాయ వ్యవహారాల శాఖ కార్యదర్శి;
- డి) ఎక్స్ అఫీషియో సభ్యుడిగా శాసన శాఖ కార్యదర్శి;
- ఇ) ఐదుగురికి మించకుండా పార్ట్ టైమ్ సభ్యులు.
21.02.2020 నాటి ఉత్తర్వులో పేర్కొన్న ప్రకారం, "లా కమిషన్" దాని పొడిగించిన కాలవ్యవధిలో, దిగువ పేర్కొన్న ఇతర విషయాలతో పాటు, దాని ప్రస్తుత బాధ్యతలు నిర్వర్తిస్తూనే ఉంటుంది: -
- ఎ) ఇకపై ఉపయోగపడని చట్టాలను గుర్తించడం, వాడుకలో లేని, అనవసరమైన చట్టాల రద్దుకు సిఫార్సు చేయడం;
- బి) ఆదేశిక సూత్రాలను అమలు చేయడానికి, రాజ్యాంగ ప్రవేశికలో పేర్కొన్న లక్ష్యాలను సాధించడానికి, అవసరమైన కొత్త చట్టాలను రూపొందించాలని సూచించడం;
 చట్టం, న్యాయ మంత్రిత్వ శాఖ  ద్వారా ప్రభుత్వం ప్రత్యేకంగా పేర్కొనే, చట్టం, న్యాయ పరిపాలనకు సంబంధించిన ఏదైనా అంశంపై ప్రభుత్వానికి దాని అభిప్రాయాలను పరిగణనలోకి తీసుకోవడం, తెలియజేయడం;
- డి) చట్టం, న్యాయ మంత్రిత్వ శాఖ  ద్వారా ప్రభుత్వం సూచించిన విధంగా ఏదైనా ఇతర దేశాలకు పరిశోధన అందించడానికి అభ్యర్థనలను పరిగణనలోకి తీసుకోవడం;
- ఇ) కేంద్ర ప్రభుత్వం చేపడుతున్న అన్ని సమస్యలు, విషయాలు, అధ్యయనాలు, పరిశోధనలపై ఎప్పటికప్పుడు నివేదికలను సిద్ధం చేసి సమర్పించడం, యూనియన్ లేదా ఏదైనా రాష్ట్రం ద్వారా సమర్థవంతమైన చర్యల కోసం అటువంటి నివేదికలను సిఫార్సు చేయడం;
 కాలానుగుణంగా కేంద్ర ప్రభుత్వం కేటాయించిన ఇతర విధులు నిర్వర్తించడం.
మహిళా, శిశు అభివృద్ధి మంత్రిత్వ శాఖ
రాష్ట్రీయ పోషణ్ మాహ్ 2023 ఇతివృత్తాలకు విశేష స్పందన
రాష్ట్రీయ పోషణ్ మాహ్ 2023లోని వివిధ ఇతివృత్తాలకు విశేష స్పందన, భాగస్వామ్యం లభిస్తోంది. స్వస్త్ బాలక్ స్పర్ధ, రక్తహీనత శిబిరాలు, పోషణ్ భీ పడాయ్ భీ వంటి విభిన్న కార్యకలాపాలు జన్ ఆందోళన్ డ్యాష్బోర్డ్లో కేవలం ఒక రోజులోనే రికార్డు సంఖ్యలో నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కేబినేట్ సెక్రెటరీ అధ్యక్షతన ఉన్నత స్థాయి సమీక్షా సమావేశం
దేశంలో కోవిడ్ -19 వ్యాధి కేసుల పరిస్థితి, చర్యలు, సంసిద్ధత మరియు
యాజమాన్యంపై సమీక్ష జరిపేందుకు సంబంధిత మంత్రిత్వ శాఖలు / శకల కార్యదర్శులతో కేబెనేట్ సెక్రెటరీ ఈరోజు ఉన్నత స్థాయి సమీక్షా సమావేశం నిర్వహించారు. ఈ సందర్భంగా విదేశాలనుంచి తిరిగి భారత్ వస్తున్న అంతర్జాతీయ ప్రయాణీకులు తమ ఆరోగ్య పరిస్థితిని స్వయంగా పర్యవేక్షించుకోవాలని మరియు సిఫార్సుచేసిన “విదినిషేధాలను” పాటించాలని తెలుపుతూ సూచన జారీ చేశారు. ప్రపంచవ్యాప్తంగా 100కు పైగా దేశాలలో కోవిడ్ -19 వ్యాధి కేసులు నమోదైనందువల్ల ఈ మధ్యకాలంలో విదేశాలకు వెళ్లి వచ్చిన వారు ఆయా దేశాలలో ఉన్నప్పుడు , రవాణా సందర్భంగావిమానాశ్రయంలో ఎవరైనా కోవిడ్ -19 వ్యాధి సోకిన వారిని
కలిసే అవకాశం ఉన్నందున ఈ సూచన జారీచేశారు.
అంతేకాక చైనా, హాంగ్కాంగ్, దక్షిణ కొరియా, జపాన్, ఇటలీ, థాయిలాండ్, సింగపూర్, ఇరాన్, మలేషియా, ఫ్రాన్సు, స్పెయిన్, జర్మనీ దేశాలలో పర్యటించి వచ్చిన వారు, తాము ఇండియాకు తిరిగి వచ్చిన రోజునుంచి 14 రోజుల పాటు ఇతరులతో కలవకుండా వేరుగా ఉండాలని, ఉద్యోగులు తమ యజమానుల అడిగి వర్క్ ఫ్రం హోం చేయాలని కూడా సూచించారు.
మార్చి 11వ తేదీకి ముందు ఫ్రాన్సు, జర్మనీ మరియు స్పెయిన్ జాతీయులకు జారీచేసిన వీసాలను సస్పెండ్ చేశారు. అదే విధంగా ఈ ఏడాది ఫిబ్రవరి ఒకటవ తేదీ తరువాత పై దేశాలలో పర్యటించిన వారు ఇండియాకు రావడానికి వీసా మంజూరై ఇంకా ఇండియాలో ప్రవేశించకపోతే వారి వీసాలు కూడా సస్పెండ్ చేశారు. ఇదివరకే భారత వీసాలు పొంది ఇండియాలో ఉన్న విదేశీయులు తమ వీసాలను పొడిగించుకునేందుకు/మార్చుకునేందుకు దౌత్య కార్యాలయ సంబంధ ఇతర సేవల కోసం ఎలెక్ట్రానిక్ పద్ధతిలో విదేశీ సంబంధాల అధికారిని సంప్రదించాలి. ఇందుకు సంబంధించి వలసల బ్యూరో నోటిఫికేషన్ జారీచేస్తుంది.
భారత పౌరులు ఫ్రాన్సు, స్పెయిన్ మరియు జర్మనీ దేశాలకు వెళ్లరాదని విదేశాంగ శాఖ సూచించింది.
దేశంలో ఇప్పటి వరకు 50 కోవిడ్ -19 పాజిటివ్ కేసులు నమోదయ్యాయి. వారంతా విదేశాలలో పర్యటించి వచ్చినవారు. తాజాగా నమోదైన మూడు కేసుల్లో అమెరికా నుంచి దుబాయ్ మీదుగా వచ్చిన వారు, ఒకరు అమెరికా నుంచి లండన్ హీత్రూ విమానాశ్రయం మీదుగా బెంగళూరు వచ్చిన వారు ఉన్నారు. మరొకరు దుబాయ్ నుంచి పూనా వచ్చారు. కేరళకు చెందిన ముగ్గురిని డిశ్చార్జి చేశారు. 50 కోవిడ్ -19 పాజిటివ్ కేసులలో 34 మంది భారతీయులు 16 మంది ఇటలీకి చెందినవారు.
కోవిడ్ -19 వ్యాధి నిర్ధారణ అయిన రోగులతో సంబంధం ఉన్న 1400 మంది ఆరోగ్య పరిస్థితిని కనిపెట్టుకొని చూస్తున్నారు.
కాగా ఇరాన్ నుంచి తరలించిన 58 మందితో మొదటి విమానం ఈ రోజు ఉదయం ఇండియాకు చేరింది. ఈ బృందంలో 31 మంది మహిళలు, ఇద్దరు పిల్లలు ఉన్నారు. వారి వైద్యుల పర్యవేక్షణలో ఉంచారు. వారి పరిస్తితి నిలకడగా ఉంది.
(Visitor Counter : 148
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 140.38 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.06 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,40,38,75,650
|
|
అందుబాటులోని నిల్వలు
|
|
17,06,13,661
140.38 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.06 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
నౌకారవాణా మంత్రిత్వ శాఖ
'ఓడల రీసైక్లింగ్ జాతీయ ప్రాధికారిక సంస్థ'ను నోటిఫై చేసిన షిప్పింగ్ డైరెక్టర్ జనరల్
- 'రీసైక్లింగ్ ఆఫ్ షిప్పింగ్ యాక్ట్-2019' మేరకు భారత ఓడల రీసైక్లింగ్ పరిశ్రమకు అత్యున్నత అథారిటీగా వ్యవహరించనున్న షిప్పింగ్ డైరెక్టర్ జనరల్
- గుజరాత్లోని గాంధీనగర్లో జాతీయ ప్రాధికారిక సంస్థ కార్యాలయ ఏర్పాటు
'ఓడల రీసైక్లింగ్ చట్టం-2019' సెక్షన్ 3 ప్రకారం ఓడల రీసైక్లింగ్ కోసం నేషనల్ అథారిటీగా షిప్పింగ్ విభాగ డైరెక్టర్ జనరల్ను కేంద్ర ప్రభుత్వం నోటిఫై చేసింది. దేశంలో ఓడల రీసైక్లింగ్కు సంబంధించిన అత్యున్నత సంస్థగా ఓడల రీసైక్లింగ్కు సంబంధించిన అన్ని కార్యకలాపాల్ని నిర్వహించేందుకు, తగినట్లు పర్యవేక్షించేందుకు గాను డీజీ షిప్పింగ్కు అధికారం ఉంటుంది. షిప్ రీసైక్లింగ్ పరిశ్రమ యొక్క స్థిరమైన అభివృద్ధిని, షిప్ రీసైక్లింగ్ పరిశ్రమలో పనిచేసే వారి కోసం తగిన భద్రత మరియు ఆరోగ్య చర్యల్ని పాటించేలా పర్యవేక్షిస్తుంది. దీనికి తోడు పర్యావరణ అనుకూలమైన నిబంధనలు పరిశ్రమలు పాటించేలా కూడా ఈ సంస్థ పర్యవేక్షిస్తుంది. షిప్-రీసైక్లింగ్ యార్డ్ యజమానులతో పాటు రాష్ట్ర ప్రభుత్వాలకు అవసరమైన వివిధ ఆమోదాలకు సంబంధించి డీజీ షిప్పింగ్దే తుది అధికారం అవుతుంది. 'షిప్ రీసైక్లింగ్ చట్టం- 2019' మేరకు ఇంటర్నేషనల్ మారిటైమ్ ఆర్గనైజేషన్  కింద షిప్ రీసైక్లింగ్ కోసం హాంకాంగ్ కన్వెన్షన్కు భారత్ అంగీకరించింది. ఐఎంఓలో భారతదేశ ప్రతినిధిగా డీజీ షిప్పింగ్ వ్యవహరిస్తారు. ఐఎంఓకు సంబంధించిన అన్ని సమావేశాలకు డీజీ షిప్పింగ్ హాజరుకానున్నారు. ఈ జాతీయ ప్రాధికారిక సంస్థ కార్యాలయాన్ని గుజరాత్ రాష్ట్రంలోని గాంధీనగర్లో ఏర్పాటు చేయనున్నారు. గుజరాత్లో ఈ కార్యాలయం ఏర్పాటు చేయడంతో గుజరాత్లోని అలంగ్ ఉన్న షిప్ రీసైక్లింగ్ యార్డ్ యజమానులకు ప్రయోజనం చేకూరనుంది. ప్రపంచంలో షిప్ బ్రేకింగ్, రీసైక్లింగ్ పరిశ్రమ విభాగంలో అలంగ్ ఆసియాలోనే అతిపెద్ద కేంద్రంగా ఉంది.
విద్యుత్తు మంత్రిత్వ శాఖ
టీకా శిబిరాలను నిర్వహిస్తున్న పవర్గ్రిడ్
విద్యుత్ మంత్రిత్వ శాఖ, భారత ప్రభుత్వం ఆధ్వర్యంలోని మహారత్న ప్రభుత్వ రంగ సంస్థ పవర్ గ్రిడ్ కార్పొరేషన్ ఆఫ్ ఇండియా లిమిటెడ్ . ప్రస్తుత మహమ్మారి కాలంలో జీవితాలను కాపాడేందుకు అత్యంత కీలకమైన ఆయుధంగా వాక్సినేషన్ ఉద్భవించింది. ఈ క్రమంలో, భారతదేశ వ్యాప్తంగా ఉన్న తన సంస్థలకు చెందిన సిబ్బందికి, వారి కుటుంబ సభ్యులకు పవర్గ్రిడ్ వాక్సినేషన్ శిబిరాలను నిర్వహిస్తోంది. కోవిడ్ 19 మహమ్మారి నుంచి తమ సిబ్బంది, వారి కుటుంబ సభ్యులు, పదవీవిరమణ చేసినఉద్యోగులు, వారి కుటుంబాలు, కాంట్రాక్టు ఉద్యోగులు సహా ఇతర లబ్ధిదారులకు కూడా ఈ వాక్సినేషన్ శిబిరాలు సేవలు అందిస్తున్నాయి.
ఈ వాక్సినేషన్ శిబిరాలను కొనసాగిస్తూ, పశ్చిమ ప్రాంతం - IIలోని భుజ్ - II సబ్ స్టేషన్ లో పవర్గ్రిడ్ ఒక శిబిరాన్ని నిర్వహించింది. ఇందులో దాదాపు 244 వ్యక్తులకు  టీకాకరణ జరిగింది.
ఇటువంటి మరొక శిబిరాన్ని2 జూన్, 2021న షికార్పూర్ లో నిర్వహించింది. ఈ శిబిరంలో పవర్గ్రిడ్ షికార్పూర్ కార్యాలయానికి చెందిన 140మంది వ్యక్తులకు టీకా వేశారు. పశ్చిమ ప్రాంతం -I పరిధిలో ఉన్న పలు సబ్ స్టేషన్లలో కూడా వాక్సినేషన్ డ్రైవ్లను ఏర్పాటు చేశారు.
తూర్పు ప్రాంతం -I కిందకు వచ్చే సీతామడి సబ్ స్టేషన్ లో కూడా వాక్సినేషన్ శిబిరాన్ని నిర్విహించగా, ఇక్కడ కోవిడ్ -19 నుంచి కాపాడేందుకు 71మందికి టీకాలు వేశారు.
ఉత్తర ప్రాంతం -III పరిధిలోని రెసిడెన్షియల్ కాలనీలో సిబ్బంది, వారిపై ఆధారపడినవారి కోసం ఆగ్రా సబ్ స్టేషన్ వాక్సినేషన్ శిబిరాన్ని నిర్వహించింది. ఈ శిబిరంలో అందరు వ్యక్తులకూ ఉచితంగా టీకా వేశారు. కాలనీలో మిగిలిపోయిన వ్యక్తులందరికీ కూడా టీకా వేసేందుకు 5 జూన్ 2021న ఆగ్రా సబ్ స్టేషన్ మరొక వాక్సినేషన్ శిబిరాన్ని నిర్వహించనుంది. ఈ శిబిరంతో ఆగ్రా సబ్ స్టేషన్ తన సిబ్బంది, కాంట్రాక్టు ఉద్యోగులు, కుటుంబ సభ్యులకు పూర్తి టీకాకరణను పూర్తి చేస్తుంది.
దేశవ్యాప్తంగా ఉన్న పవర్ గ్రిడ్ సంస్థలలో వాక్సినేషన్ శిబిరాలను నిర్వహిస్తున్నారు. ఈ వాక్సినేషన్ శిబిరాలను జాతీయ మిషన్లో భాగంగా నిర్వహిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 183.53 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,378
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.75%
గత 24 గంటల్లో 1,705 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,85,534 కు పెరిగింది.
గత 24 గంటల్లో 1,259 కొత్త కేసులు నమోదయ్యాయి.
రోజువారీ పాజిటివిటీ రేటు 0.22%
వారపు పాజిటివిటీ రేటు 0.25%
గత 24 గంటల్లో చేసిన 5,77,559 కొవిడ్ పరీక్షలతో కలిపి ఇప్పటివరకు 78.79 కోట్ల పరీక్షలు చేశారు.
రైల్వే మంత్రిత్వ శాఖ
వివిధ రాష్ట్రాల్లో కవాచ్ ప్రొటెక్షన్ సిస్టమ్ టెండర్లు ప్రదానం
కవాచ్ యొక్క సంస్థాపన మరియు భద్రతా లక్షణాలకు సంబంధించి, వివరాలు:
1. కవాచ్ రక్షణ వ్యవస్థ స్వదేశీంగా అభివృద్ధి చేయబడిన ఆటోమేటిక్ ట్రైన్ ప్రొటెక్షన్  వ్యవస్థ. కవాచ్ అనేది అత్యంత సాంకేతికత కలిగిన వ్యవస్థ, దీనికి అత్యధిక ఆర్డర్ యొక్క భద్రతా ధృవీకరణ అవసరం.
2. లోకో పైలట్ అలా చేయడంలో విఫలమైతే ఆటోమేటిక్ బ్రేక్లను ఉపయోగించడం ద్వారా నిర్దేశిత వేగ పరిమితుల్లో రైలులో నడుస్తున్న లోకో పైలట్కి కవాచ్ సహాయం చేస్తుంది. ప్రతికూల వాతావరణంలో రైలును సురక్షితంగా నడపడానికి కూడా సహాయపడుతుంది.
3. ప్యాసింజర్ రైళ్లలో కవచ్ మొదటి ఫీల్డ్ ట్రయల్స్ ఫిబ్రవరి 2016లో ప్రారంభించబడ్డాయి. తద్వారా పొందిన అనుభవం మరియు 3వ పక్షం  ద్వారా సిస్టమ్ యొక్క ఇండిపెండెంట్ సేఫ్టీ అసెస్మెంట్ ఆధారంగా 2018-19లో మూడు సంస్థలు కవచ్ సరఫరా చేసేందుకు ఆమోదించబడ్డాయి.
4. తరువాత జూలై 2020లో కవాచ్ జాతీయ ఏటీపీ వ్యవస్థగా స్వీకరించబడింది.
5. దక్షిణ మధ్య రైల్వేలో కవచ్ వ్యవస్థను 1465 రూట్ కిమీ  మరియు 121 లోకోమోటివ్లు  మోహరించారు. ఇందులో ఇప్పటివరకు తెలంగాణ , ఆంధ్ర ప్రదేశ్ , కర్ణాటక  & మహారాష్ట్రలో  మేర మొహరించారు.
6. ఢిల్లీ - ముంబై & ఢిల్లీ - హౌరా కారిడార్లకు  కవాచ్ టెండర్లు ఇవ్వబడ్డాయి. పశ్చిమ బెంగాల్ , జార్ఖండ్ , బీహార్ , ఉత్తర ప్రదేశ్ , ఢిల్లీ , హర్యానా , రాజస్థాన్ , మధ్యప్రదేశ్ , గుజరాత్ , మహారాష్ట్ర  రాష్ట్రాలలో పనులు కొనసాగుతున్నాయి.
7.భారతీయ రైల్వేలు వివరణాత్మక ప్రాజెక్ట్ నివేదిక  మరియు మరో 6000 రూట్ కి.మీ.కోసం వివరణాత్మక అంచనాను సిద్ధం చేస్తోంది.
8.ప్రస్తుతం కవాచ్ కోసం ఆమోదించబడిన మూడు భారతీయ ఓఈఎంలు ఉన్నాయి. కెపాసిటీని పెంపొందించడానికి మరియు కవాచ్ అమలును పెంచడానికి మరింత మంది విక్రేతలను అభివృద్ధి చేయడానికి ప్రయత్నాలు జరుగుతున్నాయి.
9.కవాచ్ స్టేషన్ ఎక్విప్మెంట్తో సహా ట్రాక్ సైడ్ను అందించడానికి అయ్యే ఖర్చు సుమారు రూ. 50 లక్షలు/కిమీ మరియు లోకోలో కవాచ్ పరికరాలను అందించడానికి అయ్యే ఖర్చు సుమారు రూ.70 లక్షలు/ లోకో. కవాచ్ అమలు కోసం ఇప్పటివరకు ఖర్చు చేసిన మొత్తం రూ. 351.91 కోట్లు. కవాచ్ కోసం 2023-24 సంవత్సరంలో రూ. 710.12 కోట్ల బడ్జెట్ కేటాయింపు చేశారు. భారతీయ రైల్వే ప్రాజెక్ట్లు రాష్ట్ర సరిహద్దుల్లో విస్తరించి ఉండవచ్చు కాబట్టి ప్రాజెక్ట్లు జోన్ వారీగా మంజూరు చేయబడ్డాయి. రాష్ట్రాల వారీగా కాదు. అందువల్ల, రాష్ట్రాల వారీగా ఖర్చు వివరాలు నిర్వహించబడవు.
రైల్వేలు, కమ్యూనికేషన్లు మరియు ఎలక్ట్రానిక్ & ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ ఈరోజు లోక్సభకు ఒక ప్రశ్నకు లిఖితపూర్వకంగా అందించిన సమాధానంలో ఈ సమాచారాన్ని అందించారు.
మానవ వనరుల అభివృద్ధి మంత్రిత్వ శాఖ
కేంద్ర విద్యాశాఖ మంత్రి రాసిన ‘మనవ్తా కే ప్రణేతా: మహర్షి అరవింద్’ పుస్తకాన్ని రాష్ట్రపతి విడుదల చేసినట్లు వచ్చిన మీడియా వార్తలకు సంబంధించి వివరణ
2020 డిసెంబర్ 5 న రాష్ట్రపతి భవన్లో కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిశాంక్' రాసిన 'మనవ్తా కే ప్రణేతా: మహర్షి అరవింద్' అనే పుస్తకాన్ని రాష్ట్రపతి శ్రీ రామ్ నాథ్ కోవింద్ 'విడుదల' చేసినట్లు కొన్ని విభాగాలలో మీడియాలో వార్తలు వచ్చాయి.
ఈ విషయంలో పైన పేర్కొన్న పుస్తకాన్ని రాష్ట్రపతి విడుదల చేయలేదని ఈ ప్రకటన ద్వారా స్పష్టం చేశారు. అయితే కేంద్ర విద్యాశాఖ మంత్రి ఈ పుస్తకం మొదటి కాపీని రాష్ట్రపతికి సమర్పించారు.
మంత్రిమండలి
ఐటి హార్డ్ వేర్ రంగం కోసం ఉత్పత్తి తో ముడిపెట్టిన ప్రోత్సాహక పథకాన్ని ఆమోదించిన మంత్రిమండలి
ఐటి హార్డ్ వేర్ రంగం కోసం ఉత్పత్తి తో ముడిపెట్టిన ప్రోత్సాహక పథకాన్ని  తీసుకువచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ పథకం లో భాగం గా ఐటి హార్డ్ వేర్ రంగం లో పెద్ద ఎత్తున దేశీయ ఉత్పత్తి ని పెంచేందుకు, ఈ రంగం తాలూకు వేల్యూ చైన్ లో పెద్ద ఎత్తున పెట్టుబడులను ఆకర్షించేందుకు ఉత్పత్తి తో ముడిపెట్టిన ప్రోత్సాహాన్ని ఇవ్వాలని ప్రతిపాదించడమైంది. ప్రతిపాదిత పథకం తాలూకు లక్షిత క్షేత్రాల్లో టాప్ టాప్ లు, టాబ్లెట్ లు, ఆల్- ఇన్- వన్ పీసీ లు, సర్వర్ లు వంటివి ఉన్నాయి.
యోగ్యమైన కంపెనీల కు 4 సంవత్సరాల పాటు లక్షిత క్షేత్రం లోకి వచ్చే, భారతదేశం లో తయారైన ఉత్పత్తుల కు మొత్తం వృద్ధిశీల విక్రయాల  పై 4 శాతం నుంచి 2 శాతం / 1 శాతం ప్రోత్సాహక రాశి ని ఇవ్వాలనే ప్రతిపాదన ను ఈ పథకం లో ప్రస్తావించడమైంది.
ఈ పథకం తో లాప్ టాప్, టాబ్ లెట్, ఆల్- ఇన్- వన్ పీసీ, సర్వర్ లు సహా ఐటీ హార్డ్ వేర్ నిర్మాణం తో ముడిపడిన ప్రముఖ గ్లోబల్ కంపెనీలు ఐదింటికి, దేశీయంగా పది కంపెనీలకు ప్రయోజనం అందేందుకు ఆస్కారం ఉంది. ఆత్మనిర్భర్ భారత్ లో భాగం గా తయారీ ని ప్రోత్సహించడానికి ఒక ముఖ్యమైన విభాగం గా ఐటీ హార్డ్ వేర్ నిర్మాణం ఉంది; ఎందుకంటే, ప్రస్తుతం ఈ తరహా వస్తువుల కోసం దిగుమతుల పై ఆధారపడుతున్న ధోరణి చాలా ఎక్కువ గా ఉంది.
ఆర్థిక ప్రభావం:
ప్రతిపాదిత పథకానికి గాను 4 సంవత్సరాల కాలానికి సుమారు గా 7,350 కోట్ల రూపాయలు ఖర్చవుతుంది. దీనిలో 7,325 కోట్ల రూపాయల ప్రోత్సాహక వ్యయమూ, 25 కోట్ల రూపాయల పరిపాలక రుసుమూ కలిసి ఉన్నాయి.
ప్రయోజనాలు:
ఈ పథకం దేశం లో ఎలక్ట్రానిక్స్ ఇకోసిస్టమ్ అభివృద్ధి కి దోహదం చేయనుంది. ప్రపంచ వేల్యూ చైన్ ల తో భారతదేశం ఏకీకరణ జరిగే కారణం గా ఎలక్ట్రానిక్స్ సిస్టమ్ డిజైన్ ఎండ్ మేన్యుఫాక్చరింగ్  రంగం లో ఒక ప్రపంచ కేంద్రం గా భారత్ ఎదగగలుగుతుంది; అంతే కాదు, ఐటి హార్డ్ వేర్ ఎగుమతుల గమ్యస్థానం గా కూడా భారత్ ఆవిర్భవించగలుగుతుంది.
ఈ పథకం లో నాలుగు సంవత్సరాల కాలం లో 1,80,000 కు పైగా ఉద్యోగాల కల్పన కు  ఆస్కారం ఉంది.
ఈ పథకం ఐటి హార్డ్ వేర్ రంగం లో డొమెస్టిక్ వేల్యూ యాడిశన్ కు ఉత్తేజాన్ని అందించనుంది. దీనితో ఐటి హార్డ్ వేర్ రంగం క్రమేణా వర్ధిల్లుతూ 2025వ సంవత్సరానికల్లా 20 -25 శాతానికి పెరుగుతుందన్న అంచనా ఉంది.
వ్యవసాయ మంత్రిత్వ శాఖ
ప్రధాన మంత్రి ఫసల్ బీమా యోజన  అమల్లోకి వచ్చి 7వ సంవత్సరం.
PMFBY కింద 36 కోట్లకు పైగా రైతు దరఖాస్తుల బీమా
ఈ పథకం కింద ఇప్పటికే రూ.1,07,059 కోట్లకు పైగా క్లెయిమ్ల చెల్లింపులు
‘మేరీ పాలసీ మేరే హత్’ - రైతులకు పంటల బీమా పాలసీలను అందించేందుకు ఇంటింటికి ప్రారంభించనున్న పంపిణీ కార్యక్రమం.
రైతులు దాదాపు 85% మంది చిన్న మరియు సన్న కారు రైతులు ఈ పథకంలో నమోదు
ప్రధాన మంత్రి ఫసల్ బీమా యోజన  రాబోయే ఖరీఫ్ 2022 సీజన్తో దాని అమలులో 7వ సంవత్సరంలోకి విజయవంతంగా ప్రవేశించింది, 18 ఫిబ్రవరి 2016న మధ్యప్రదేశ్లోని సెహోర్లో ప్రధాన మంత్రి శ్రీ నరేంద్ర మోదీ దీనిని ప్రారంభించినప్పటి నుంచి అమల్లోకి వచ్చి 6 సంవత్సరాలు పూర్తయింది.
భారత ప్రభుత్వ ప్రధాన పథకం PMFBY ప్రకృతి వైపరీత్యాల వల్ల సంభవించే పంట నష్టం/నష్టాన్ని ఎదుర్కొంటున్న రైతులకు ఆర్థిక సహాయాన్ని అందించడం లక్ష్యంగా పెట్టుకుంది. PMFBY కింద 36 కోట్లకు పైగా రైతు దరఖాస్తు బీమా అయ్యాయి, 2022 ఫిబ్రవరి 4 నాటికి ఈ పథకం కింద ఇప్పటికే INR 1,07,059 కోట్లకు పైగా క్లెయిమ్లు చెల్లించారు
6 సంవత్సరాల క్రితం ప్రారంభించబడిన ఈ పథకం 2020లో రైతుల స్వచ్ఛంద భాగస్వామ్యం కోసం పునరుద్ధరించారు. పంట బీమా యాప్, CSC కేంద్రం లేదా సమీప వ్యవసాయ అధికారి ద్వారా ఏదైనా సంఘటన జరిగిన 72 గంటలలోపు పంట నష్టాన్ని నివేదించడానికి రైతుకు ఈ విధానం సౌకర్యంగా ఉంది, క్లెయిమ్ ప్రయోజనం ఎలక్ట్రానిక్గా అర్హతగల రైతు బ్యాంకు ఖాతాలకు బదిలీ చేస్తారు.
PMFBY నేషనల్ క్రాప్ ఇన్సూరెన్స్ పోర్టల్ తో భూ రికార్డుల ఏకీకరణ, రైతులను సులభంగా నమోదు చేసుకోవడానికి క్రాప్ ఇన్సూరెన్స్ మొబైల్ యాప్, NCIP పథకం ద్వారా రైతు ప్రీమియం చెల్లింపు, సబ్సిడీ విడుదల మాడ్యూల్,ఇంకా NCIP ద్వారా క్లెయిమ్ విడుదల మాడ్యూల్ వంటి కొన్ని ముఖ్య లక్షణాలు..
రాష్ట్ర/జిల్లా స్థాయి గ్రీవెన్స్ కమిటీల ద్వారా, ఈ పథకం రైతులు తమ ఫిర్యాదులను అట్టడుగు స్థాయిలో సమర్పించేందుకు వీలు కల్పిస్తుంది. ప్రతి సంవత్సరం రెండుసార్లు జరుపుకునే పంటల బీమా వారం, PMFBY పాఠశాల, సోషల్ మీడియా ప్రచారాలు, టోల్-ఫ్రీ హెల్ప్ లైన్, ఇమెయిల్ కమ్యూనికేషన్ వంటి IEC కార్యక్రమాల ద్వారా రైతు ఫిర్యాదులను గుర్తించడం, పరిష్కరించడం కూడా ఇందులో ఉంది.
పథకంలో నమోదు చేసుకున్న రైతుల్లో దాదాపు 85% మంది చిన్న, సన్నకారు రైతులు కావడంతో, ఈ పథకం అత్యంత బలహీనమైన రైతులకు ఆర్థిక సహాయం అందించగలిగింది. భారత ఆర్థిక మంత్రి శ్రీమతి నిర్మలా సీతారామన్ ఇటీవల చేసిన తన 2022-23 బడ్జెట్ ప్రసంగంలో చేసిన ప్రకటనను అనుసరించి పంటల బీమా కోసం డ్రోన్ల వినియోగంపై పథకాన్ని సజావుగా అమలు చేయడానికి సాంకేతికతను మరింత బలోపేతం చేస్తుంది.
ఈ పథకం అమలులో ఉన్న అన్ని రాష్ట్రాల్లోని రైతులకు 'మేరీ పాలసీ మేరే హత్' పంటల బీమా పాలసీలను అందించడానికి ఇంటింటికి పంపిణీ డ్రైవ్ను ప్రారంభించడం గమనించదగ్గ విషయం. రైతులందరికీ వారి విధానాలు, భూమి రికార్డులు, క్లెయిమ్ ప్రక్రియ పిఎంఎఫ్బివై కింద ఫిర్యాదుల పరిష్కారానికి సంబంధించిన పూర్తి సమాచారం మరియు సిద్ధమైనట్లు నిర్ధారించడం ఈ ప్రచారం లక్ష్యం.
ప్రధాన మంత్రి కార్యాలయం
రాష్ట్రాలు మరియు కేంద్ర పాలిత ప్రాంతాల కు చెందిన శ్రమ శాఖ మంత్రుల తోఆగస్టు 25వ తేదీ న జరిగే నేశనల్ లేబర్ కాన్ఫరెన్స్ ను ఉద్దేశించి ప్రసంగించనున్నప్రధాన మంత్రి
ఈ సమావేశం ఆంధ్ర ప్రదేశ్ లోని తిరుపతి లో రెండు రోజుల పాటు జరుగుతుంది
శ్రమ కు సంబంధించిన అంశాలు మరియు శ్రామికుల సంక్షేమం తో జతపడ్డ అంశాల లో కేంద్రాని కి మరియు రాష్ట్ర ప్రభుత్వాలకుమధ్య పరస్పర సమన్వయాన్ని ఏర్పరచడం లో ఈ సమావేశం తోడ్పడనుంది
ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా 2022వ సంవత్సరం ఆగస్టు 25వ తేదీ నాడు సాయంత్రం 4:30 గంటల కు అన్ని రాష్ట్రాలు మరియు కేంద్ర పాలిత ప్రాంతాల శ్రమ శాఖ మంత్రుల జాతీయ సమావేశాన్ని ఉద్దేశించి ప్రసంగించనున్నారు. రెండు రోజుల పాటు కొనసాగే ఈ సమావేశాన్ని కేంద్ర శ్రమ మరియు ఉపాధి మంత్రిత్వ శాఖ 2022వ సంవత్సరం ఆగస్టు 25వ, 26వ తేదీల లో ఆంధ్ర ప్రదేశ్ లోని తిరుపతి లో నిర్వహించనున్నది.
సహకారాత్మక సమాఖ్య విధానం అనే భావన తో ఈ సమావేశాన్ని ఏర్పాటు చేయడమైంది. శ్రమ కు సంబంధించిన వివిధ మహత్వపూర్ణమైనటువంటి అంశాల ను ఈ సమావేశం లో చర్చించడం జరుగుతుంది. ఈ సమావేశం ద్వారా శ్రామికుల సంక్షేమం కోసం పథకాల ను ప్రభావవంతమైన విధం గా అమలు చేయడానికి పూచీపడడం లో మరియు మెరుగైన విధానాల ను రూపొందించడం లో కేంద్రానికి, రాష్ట్ర ప్రభుత్వాల కు మధ్య మరింత క్రియాశీల సమన్వయాన్ని ఏర్పరచడం లో తోడ్పాటు లభించనుంది.
సమావేశం లో ఇతర అంశాల కు తోడు సామాజిక భద్రత ను సార్వజనీకరించడం కోసం సామాజిక భద్రత పథకాల ను ఒక చోటుకు తెచ్చి వాటి ని ఇ-శ్రమ్ పోర్టల్ తో ఏకీకృతం చేయడానికి సంబంధించి నాలుగు సదస్సులు జరగనున్నాయి. వాటి లో - రాష్ట్ర ప్రభుత్వాల నిర్వహణ లో ఉన్నటువంటి ఇఎస్ఐ ఆసుపత్రుల లో జరుగుతున్న చికిత్సల లో మెరుగుదల కు గాను ‘స్వాస్థ్య సే సమృద్ధి’ ని మరియు పిఎమ్ జెఎవై ల ఏకీకరణ; నాలుగు లేబర్ కోడ్ లలో భాగం గా నియమాల ను రూపొందించడం, మరి వాటి ని అమలు పరచేందుకు విధి విధానాల ను ఏర్పరచడం; విజన్ శ్రమేవ జయతే @ 2047’ శ్రమ కు మరియు న్యాయసమ్మతమైన, సమాన పరిస్థితులపై శ్రద్ధ వహించడం, ఇంకా క్రమం కాని కొలువు ను చేసే/ తాత్కాలిక కంట్రాక్టు పై పని చేసే/ స్వల్పకాలిక సేవ ను గాని లేదా పాక్షిక కాలసేవ ను గాని అందించే/ చేసిన పని కి బదులు గా చెల్లింపు అందుకొనే శ్రమికులు  మరియు ప్లాట్ ఫార్మ్ శ్రమికులు సహా అందరు శ్రమికుల కోసం సామాజిక భద్రత, శ్రమ కు సంబంధించి మహిళల కు మరియు పురుషుల కు మధ్య సమానత్వం- వంటి అంశాల ను చేర్చడం జరిగింది.